Na temelju članka 35. Zakona o lokalnoj i područnoj (regionalnoj) samoupravi (Narodne novine br. 19/13. – pročišćeni tekst, 137/15., 123/17., 98/19. i 144/20.), članka 18. Zakona o proračunu (Narodne novine br. 144/21.), članka 30. točke 3. Statuta Grada Samobora (Službene vijesti Grada Samobora br. 2/21. – pročišćeni tekst.) i članka 69. Poslovnika Gradskog vijeća Grada Samobora (Službene vijesti Grada Samobora br. 3/19., 3/20. i 2/21.), Gradsko vijeće Grada Samobora na 21. sjednici održanoj 19. travnja 2023. godine donijelo je

ODLUKU

O DOPUNAMA ODLUKE O IZVRŠAVANJU PRORAČUNA

GRADA SAMOBORA ZA 2023. GODINU

**Članak 1.**

U Odluci o izvršavanju Proračuna Grada Samobora za 2023. godinu (Službene vijesti Grada Samobora br. 11/22.), u članku 28. iza stavka 18. dodaju se novi stavci 19., 20. i 21. koji glase:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za nabavu usluge posebnog školskog prijevoza učenika osnovnih škola po završetku postupka javne nabave istih, za koju su u proračunu planirana sredstva u Razdjelu 004 Upravni odjel za društvene djelatnosti, Glava Upravni odjel za društvene djelatnosti, Programu Decentralizirane funkcije, Aktivnost A407002 Poboljšanje učeničkog standarda, na skupini računa 32 Materijalni rashodi, na proračunskim stavkama Prijevoz učenika osnovnih škola.

Grad Samobor se prijavio na natječaj Jednostavna izravna dodjela bespovratnih financijskih sredstava iz Fonda solidarnosti Europske unije koje je raspisalo Ministarstva mora, prometa i infrastrukture Republike Hrvatske za izvanredno održavanje: Vukovarske ulice, Ulice Vladimira Kirina, Kolodvorske ulice, ceste u naselju Javorek u MO Grdanjci, ceste Sv. Martin (od groblja do pošte) i ceste u Konščici prema Sv. Martinu.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za izvanredno održavanje cesta iz stavka 20. ovog članka, za koje su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Aktivnosti A602513 Izvanredno održavanje nerazvrstanih cesta i ulica, na skupini računa 32 Materijalni rashodi, na proračunskoj stavci Izvanredno održavanje nerazvrstanih cesta A, te na pojedinačnim tekućim projektima T602516 – T602521 na skupini računa 32 Materijalni rashodi za svaku cestu iz prethodnog stavka planiranu u Programu održavanja komunalne infrastrukture u Gradu Samoboru za 2023. godinu, a sukladno osiguranim sredstvima uključujući i bespovratna sredstva pomoći.“

**Članak 2.**

Ova Odluka stupa na snagu dan nakon dana objave u Službenim vijestima Grada Samobora.

KLASA: 024-02/23-02/3

URBROJ: 238-27-04-01/02-23-3

**PREDSJEDNIK**

**GRADSKOG VIJEĆA**

**Miran Šoić**